**Ministru kabineta noteikumu projekta „Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro kārtu””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projektu „Grozījumi Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro kārtu”” (turpmāk – noteikumu projekts) Vides aizsardzības un reģionālās attīstības ministrija (turpmāk-VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu, Ministru kabineta 2010.gada 22.novembra rīkojuma Nr.676 „Par Reģionālās attīstības un pašvaldību lietu ministrijas likvidācijas nodrošināšanu” 1. un 8.punktu, Ministru kabineta 2011.gada 15.februāra protokollēmuma „Informatīvais ziņojums „Par Latvijas gatavošanos prezidentūrai Eiropas Savienības Padomē 2015.gadā. Paveiktais 2010.gadā”” (Nr.10 57.§) 5.1.apakšpunktu, Ministru kabineta 2011.gada 14.jūnija protokollēmuma „Informatīvais ziņojums „Par maksimālajām konsultāciju pakalpojumu likmēm, kuras piemērojamas darbības programmas „Infrastruktūra un pakalpojumi” papildinājuma 3.2.2.1.1.apakšaktivitātes „Informācijas sistēmu un elektronisko pakalpojumu attīstība" projektu iepirkumos”” (Nr.36 40.§) (turpmāk – Ministru kabineta 2011.gada 14.jūnija protokollēmums Nr.36) 2. un 3.punktu. |
| 2. | Pašreizējā situācija un problēmas | Saskaņā ar Ministru kabineta 2010.gada 22.novembra rīkojumu Nr.676 „Par Reģionālās attīstības un pašvaldību lietu ministrijas likvidācijas nodrošināšanu” līdz 2010.gada 31.decembrim tiek likvidēta Reģionālās attīstības un pašvaldību lietu ministrija un pievienota Vides ministrijai. Savukārt ar 2011.gada 1.janvāri Vides ministrija ir Reģionālās attīstības un pašvaldību lietu ministrijas funkciju, pārvaldes uzdevumu, tiesību, saistību, mantas, finanšu līdzekļu, lietvedības un arhīva pārņēmēja.  Tādējādi, lai sakārtotu tiesību normu sistēmu atbilstoši faktiskajai situācijai, nepieciešams veikt attiecīgus grozījumus tiesību aktos, kuros ir ietvertas Reģionālās attīstības un pašvaldību lietu ministrijas funkcijas, uzdevumi un kompetence.  Atbilstoši Ministru kabineta 2011.gada 14.jūnija protokollēmuma Nr.36 2. un 3. punktam nepieciešams papildināt Ministru kabineta 2008.gada 21.jūlija noteikumus Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1.apakšaktivitāti „Informācijas sistēmu un elektronisko pakalpojumu attīstība”” (turpmāk - noteikumi) ar punktiem, kas attiecas uz iepirkumu veikšanu un konsultāciju pakalpojumu likmju apmēru noteikšanu projektu ietvaros.  Nepieciešams precizēt normas, kas attiecas uz ieņēmumus nesošiem projektiem un kas paredz, ka projektos nedrīkst paredzēt neto ieņēmumus, kā arī jāprecizē normas, kas attiecas uz preču un pakalpojumu sniegšanas garantijām, nosakot precīzāku regulējumu projekta izmaksu attiecināmībai. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumos paredzēts veikt šādus grozījumus:   1. Noteikumu visā tekstā aizstāt vārdus „Reģionālās attīstības un pašvaldību lietu ministrija” ar vārdiem „**Vides aizsardzības un reģionālās attīstības ministrija**”; 2. Precizēt apakšaktivitātes otrās atlases kārtas ietvaros pieejamo Eiropas Reģionālās attīstības fonda finansējumu; 3. Precizēt noteikumu punktu, kas nosaka projekta maksimālo finansējuma apjomu. Minētā norma attiecas uz projektiem, par kuru īstenošanu vēl nav noslēgtas vienošanās; 4. Iekļaut normas, kas attiecas uz preču un pakalpojumu sniegšanas garantijām, nosakot precīzāku regulējumu projekta izmaksu attiecināmībai; 5. Noteikt, ka sarunu procedūras, projektu iepirkumos nav pieļaujamas un izmaksas, kas radušās par sarunu procedūras rezultātā iepirktajiem pakalpojumiem, nav attiecināmas, izņemot gadījumu, ja iepirkuma rezultātā ir noslēgts līgums par tādas programmatūras pilnveidošanu, uz kuru tās autoram ir spēkā esošas izņēmuma tiesības (vai autortiesības) to modificēt, un ja sarunu procedūras, iepriekš nepublicējot paziņojumu par līgumu, piemērošanai ir saņemts atbildīgās iestādes saskaņojums; 6. Noteikt, ka pakalpojumu izmaksas, kuru samaksa veikta, piemērojot cilvēkstundas likmi, nepārsniedz 5% no projekta kopējām tiešajām attiecināmajām izmaksām. Nosacījums nav obligāts finansējuma saņēmējiem, kuri noslēguši līgumus līdz šo grozījumu spēkā stāšanās dienai un kuriem saskaņā ar līguma nosacījumiem bez finansiālas negatīvas ietekmes nav iespējams pārtraukt pakalpojumu saņemšanu un turpmāk tos nepieprasīt; 7. Noteikt, ka iepirkumu tehniskās specifikācijas izstrādes izmaksas nepārsniedz 5% no projekta tiešajām attiecināmajām izmaksām. Nosacījums nav obligāts finansējuma saņēmējiem, kuri noslēguši līgumus līdz šo grozījumu spēkā stāšanās dienai un kuriem saskaņā ar līguma nosacījumiem bez finansiālas negatīvas ietekmes nav iespējams pārtraukt pakalpojumu saņemšanu un turpmāk tos nepieprasīt; 8. Līgumos, kuros samaksa tiek veikta, pamatojoties uz nostrādāto stundu skaitu, noteikt maksimālo cilvēkstundas likmi 45 latu apmērā (ieskaitot pievienotās vērtības nodokli), veicot samaksu ar nodošanas-pieņemšanas aktu un nodrošinot izmaksu izsekojamību. Samaksu par cilvēkstundām veikt tikai par pakalpojumiem, kurus nav iespējams pasūtīt kā gabaldarbus. Samaksu veikt saskaņā ar līgumslēdzēju pušu parakstītu nodošanas-pieņemšanas aktu, kurā atspoguļota informācija par nostrādāto stundu skaitu, stundas likmi un padarītā darba saturu; 9. Iekļaut prasību finansējuma saņēmējam, ka, projekta iesniedzējs var pretendēt uz Eiropas Reģionālās attīstības fonda finansējuma saņemšanu, ja projekta dzīves ciklā (laika periods, kurā tiek izmantota projekta īstenošanas rezultātā radītā informācijas sistēma un elektroniskie pakalpojumi (saskaņā ar Eiropas Komisijas dokumentā „Vadlīnijas izmaksu – ieguvumu analīzes veikšanai investīciju projektiem noteikto – 15 gadi)) netiek paredzēti neto ieņēmumi; 10. Noteikt, ka finansējuma saņēmējs ir tieši atbildīgs par projekta īstenošanu un rezultātu uzturēšanu vismaz piecus gadus pēc projekta īstenošanas, lai tiktu nodrošināta projekta rezultātu ilgtspēja un Padomes 2006.gada 11.jūlija Regulas (EK) Nr. [1083/2006](http://eur-lex.europa.eu/LexUriServ/LexUriServ.do?uri=CONSLEG:2006R1083:20070101:LV:HTML), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/LexUriServ/LexUriServ.do?uri=OJ:L:1999:161:0001:001:LV:HTML), 57.panta 1.punktā minētā nosacījuma izpilde; 11. Noteikt nodošanas-pieņemšanas aktos par veiktā darba uzdevuma izpildi obligāti iekļaujamās prasības izmaksu skaidrai izsekojamībai, tai skaitā nosakot, ka samaksu par nostrādātajām cilvēkstundām veic tikai pakalpojumiem, kurus nav iespējams pasūtīt kā gabaldarbus, t.i., ja nav iespējams noteikt pakalpojuma darba apjomu un nav iespējams skaidri definēt pakalpojuma rezultātu. 12. Noteikt, ka iepirkumos, kur līgumi ar pakalpojumu sniedzējiem ir noslēgti un kur cilvēkstundu likme pārsniedz 45 latus par cilvēkstundu (ieskaitot pievienotās vērtības nodokli), ir jāpārtrauc pakalpojumu pieprasīšana un to izpilde, ja līguma nosacījumi to pieļauj un ir iespējams vienoties ar izpildītāju, neparedzot negatīvu finansiālu ietekmi; 13. Lai vienkāršotu administratīvo procedūru veikšanu projektu iesniegumu vērtēšanas procesā, svītrot normu, kas nosaka, ka vērtēšanas komisijas priekšsēdētājs ir atbildīgās iestādes vadītājs vai atbildīgās iestādes vadītāja norīkota amatpersona. 14. Svītrot 2.pielikuma tabulas Nr.3 1.6.apakšpunktu ņemot vērā, ka finansējuma saņēmējiem tas ir radījis neskaidrības tabulas aizpildīšanā, kur pievienotās vērtības nodokli var iekļaut arī katrā budžeta kopsavilkuma pozīcijā. 15. Apvienot Veselības ministrijas trīs projektus vienā projektā „E-veselības integrētās informācijas sistēmas attīstība” ar projekta kopējām attiecināmām izmaksām 5 817 924,00 LVL; 16. Samazināt Finanšu ministrijas projekta „Vienotas valsts iestāžu finanšu un vadības grāmatvedības sistēmas izveide un tās sasaiste ar vienoto valsts cilvēkresursu vadības sistēmu” kopējo attiecināmo izmaksu summu uz 2 434 280,00 LVL; 17. Precizēt Valsts kases projekta nosaukumu un projekta kopējās attiecināmās izmaksas atbilstoši apstiprinātajam projekta iesniegumam.   Lai nodrošinātu noteikumu projekta 14.punktā izteiktā 63.punkta piemērošanu, VARAM lūgs finansējuma saņēmējus 3 mēnešu laikā no noteikumu projekta spēkā stāšanās brīža veikt apakšaktivitātes projektu ietvaros noslēgto iepirkumu līgumu izvērtēšanu, ņemot vērā iepriekš minētajos noteikumu punktos noteikto, tai skaitā ievērojot nosacījumu, ka finansējuma saņēmējiem ir jāpārtrauc pakalpojumu pieprasīšana, ja to ir iespējams izdarīt bez finansiālas negatīvas ietekmes, t.i. potenciālie ieguvumi ir lielāki par potenciālajiem zaudējumiem līguma laušanas gadījumā. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka apakšaktivitāte tiek īstenota ierobežotas projektu iesniegumu atlases veidā un 2010.gadā, izstrādājot prioritāro projektu sarakstu, tika nodrošināta visu tiešo valsts pārvaldes iestāžu, tām pakļautībā un pārraudzībā esošo institūciju līdzdalība, veicot grozījumus noteikumos, sabiedrības līdzdalība nav nepieciešama. |
| 7. | Cita informācija | Nav attiecināms |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Valsts pārvaldes iestādes, pilnvarotās personas valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Tiek precizēts finansējuma sadalījums pa nozaru ministrijām un to pakļautībā un pārraudzībā esošajām institūcijām apakšaktivitātes ietvaros, ņemot vērā apstiprināto projektu apakšaktivitātes ietvaros summas. |
| 4. | Tiesiskā regulējuma nefinansiālā ietekme | Pēc noteikumu projekta apstiprināšanas finansējuma saņēmējiem būs jāveic vienošanās par Eiropas Savienības fonda projekta īstenošanu un Eiropas Savienības Reģionālā attīstības fonda finansējuma piešķiršanu un projektu grozījumi, precizējot vienošanās un projektus atbilstoši spēkā esošajam tiesiskajam regulējumam. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav attiecināms. |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | VARAM ir sagatavojusi iesniegšanai Ministru kabinetā Ministru kabineta rīkojuma projektu „Grozījumi darbības programmas „Infrastruktūra un pakalpojumi” papildinājumā”, lai nodrošinātu, ka noteikuma projekts atbilst darbības programmas „Infrastruktūra un pakalpojumi” papildinājumā noteiktajam.  Finanšu ministrija un Tieslietu ministrija atbalsta Ministru kabineta rīkojuma projekta „Grozījumi darbības programmas „Infrastruktūra un pakalpojumi” papildinājumā” un tā sākotnējās ietekmes novērtējuma ziņojuma (anotācijas) tālāku virzību bez iebildumiem.  VARAM ir iesniegusi izskatīšanai Ministru kabinetā Ministru kabineta rīkojuma projektu „Par Ministru kabineta 2010.gada 15.marta rīkojuma Nr.147 „Par elektroniskās pārvaldes un informācijas sabiedrības attīstības prioritāro projektu sarakstu” atzīšanu par spēku zaudējušu” un tā anotāciju.  Finanšu ministrija un Tieslietu ministrija atbalsta Ministru kabineta rīkojuma projekta „Par Ministru kabineta 2010.gada 15.marta rīkojuma Nr.147 „Par elektroniskās pārvaldes un informācijas sabiedrības attīstības prioritāro projektu sarakstu” atzīšanu par spēku zaudējušu” un tā sākotnējās ietekmes novērtējuma ziņojuma (anotācijas) tālāku virzību bez iebildumiem.  Ministru kabineta rīkojuma projekts „Grozījumi darbības programmas „Infrastruktūra un pakalpojumi” papildinājumā” un Ministru kabineta rīkojuma projekts „Par Ministru kabineta 2010.gada 15.marta rīkojuma Nr.147 „Par elektroniskās pārvaldes un informācijas sabiedrības attīstības prioritāro projektu sarakstu” atzīšanu par spēku zaudējušu” tiks virzīts Ministru kabinetā apstiprināšanai vienlaikus ar noteikumu projektu.  VARAM ir sagatavojusi iesniegšanai Ministru kabinetā komitejā informatīvo ziņojumu par Ministru kabineta 2011.gada 14.jūnija protokollēmuma Nr.36 izpildi. |
| 2. | Cita informācija | Nav attiecināms. |

|  |  |  |  |
| --- | --- | --- | --- |
|  | | **VII. Tiesību akta projekta izpildes nodrošināšana un tās ietekme uz institūcijām** | |
| 1. | Projekta izpildē iesaistītās institūcijas | | Vides aizsardzības un reģionālās attīstības ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām | | Nav attiecināms. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Jaunas institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Esošās institūcijas netiek reorganizētas. |
| 6. | Cita informācija | | Pēc noteikuma projekta apstiprināšanas lūdzam precizēt 63. un 64.punktu, tajos norādot noteikuma projekta apstiprināšanas datumu. |

|  |
| --- |
| Anotācijas III, V un VI sadaļas – nav attiecināmas. |

Iesniedzējs:

Vides aizsardzības un reģionālās attīstības ministrs E.Sprūdžs

Vizē:

Valsts sekretārs G.Puķītis

06.01.2012. 16:18

1607

R.Timermanis

67770324, [Ritvars.Timermanis@varam.gov.lv](mailto:Ritvars.Timermanis@varam.gov.lv)

I.Briņķe

67770326, [Ieva.Brinke@varam.gov.lv](mailto:Ieva.Brinke@varam.gov.lv)